डोटेली गीत

डोटेली गीतका लय 
जात्रामा चेलीवेटीले गाँउने गीतको लय
१) — बार न बीसी, चेलीवेटी जिरो गोड्न जाँऊ, 
बाबा हमरा भिट्न आया, थुपुक्कै बसीजाँऊ,
रे हो बेट्यु भुडुक्कै उठी जाँऊ,
..........................................।
यस्तै अर्को लयमा चोलीवेटीले गाँउने गीत
२) —उच्चीरुख गयडाकी घोल, बाबा मेरा चरको नबोल,
अर्को घर गैजानेहुँ म भोल, बाबा मेरा चरकी नबोल,
छूटी जानेहो ईजुकी कोल, बाबामेरा चरकी नबोल, 
चर्को वोली मन मेरो नतोड,बाबा मेरा चरकी नबोल
३) — क) सोटा यो वाटो काँजाने रैछ , लाल छमकली छमछम,
सोटा उकालीका गुना बाँन्दर, लाल छमकली छमछम,
सोटा ओराली मेलखाना बौजु , लाल छमकली छमछम
अर्को लयमा 
ख) सोटा यो वाटो काँजाने रैछ , लाल लैविरी छमछम
उकालीका गूँना बाँन्दर सोटा ओराली मेलखाना भन्भन्
सोटा उकालीका गूँना बाँन्दर लाल लैविरी छमछम
लाल धेरै कुरा जनअरेई । सोटा पड्ली झेलखाना भन्भन्
लाल अकास उडनेपङ्खी, सोटा गौरी गडा भन्की भन्भन्
सोटा तेरा देश रङ्गीसुवा , लाल कोईमायालु छन्की भन्भन्
सोटा यई पानीसार्कीले खाने ,लाल उईपानीको ल्याउने भन्भन
सोटा मनपेट अर्कालाई दिने, लाल मुखाजी भुल्याउने भन्भन्
४) —३५ वर्ष देखि ४० वर्ष उमेर समुहकाले खेल्नेडेउडा लय
बौजु बौजु कालालेग पल्लीतिर काफल पकन्नार् ....
बौजु बौजु घर जनजयाँ झल्का लगन्नार् .......
बौजु बौजु मेघ लाग्यो साउनका मैना वादल सीर्काले
बौजु बौजु मौरी घुम्छ पूmलका आशले म घुम्छु तिर्षाले 
बौजु बौजु गोठालो क्याभनी उल्केयो काटेकोईलीमथि
बौजु बौजु यईखेल सवारी हुईजाउ जोडे वाहुली माथि
बौजु बौजु जुम्लीले कस्तुरी मार्यो ओखोतो चाहेलाकी
बौजु बौजु कैको रहडी डेउडा भन्न पाईएलाकी
बौजु बौजु काग वास्यो कलेनी धुरा काल्छी वास्यो खोला
बौजु बौजु साईका जोडया डेउडा माथि खेल्छु जसो हुन्ी होला
बौजु बौजु वेटरी मसला छैन्, लान्टीन तेल छैन ्
बौजु बौजु मेरा साईका अनुहारमा वान्नीमा वेल छैन् 
................................................................।
५) —१२ देखि १८ वर्ष उमेरका केटीहरुको खेलको लय
सीलगडीका दोकानैना , खेलमेरो दार्चुला
तस्वीर टाँसेकाछन् ला, खेलमेरो दार्चुला
हे मनपापी साउनकी रात ला , खेलमेरो दार्चुला
दन्त हाँसेकाछन् ला, खेलमेरो दार्चुला
पानी माथि पानी पड्यो ला, खेलमेरो दार्चुला
पानीका ढम्मर ला, खेलमेरो दार्चुला
जाय म कसरी भनुला , खेलमेरो दार्चुला
चलाई हो लम्मर ला , खेलमेरो दार्चुला
माछा माद्दी, ताल खोल्याउनी, खेलमेरो दार्चुला
यो कईकी वड्डी हो ला , खेलमेरो दार्चुला
खाने पीने करम भए , खेलमेरो दार्चुला
वोगटानका देश पड्डी हो ला , खेलमेरो दार्चुला
तल्ला गाँडी टमट्टाकी , खेलमेरो दार्चुला
ताउली वजाई क्याट्ट ला , खेलमेरो दार्चुला
भाषा मिला मेरा जसो, खेलमेरो दार्चुला
पइतोला मिला च्याट्ट ला , खेलमेरो दार्चुला
यी लै हेर
 गौरा पर्व 
 देउडा गित
 ढुस्को ढप

 सन्दर्भअन

 भाइरका कडी 

Category:समाज